| Medaljeoversikt |
| --- |
| Friidrett: |
| Konkurrerte for Frankrikes flagg Frankrike |
| Friidrett EM i friidrett |
| Bronse | Amsterdam 2016 | 110 m hekk |
| Friidrett EM innendørs |
| Bronse | Praha 2015 | 60 m hekk |
| Friidrett Universiaden |
| Sølv | Napoli 2019 | 110 m hekk |
| Friidrett U23-middelhavsmesterskapet i friidrett |
| Gull | Radès 2016 | 110 m hekk |
| Friidrett Junior-VM i friidrett |
| Gull | Oregon 2014 | 110 m hekk |
| Bronse | Barcelona 2012 | 110 m hekk |
| Friidrett Junior-EM i friidrett |
| Gull | Rieti 2013 | 110 m hekk |
| Friidrett Ungdoms-VM i friidrett |
| Bronse | Lille 2011 | 110 m hekk |
| Bronse | Lille 2011 | Medley stafett |
| Friidrett European Youth Olympic Festival |
| Gull | Trabzon 2011 | 110 m hekk |
| Sølv | Trabzon 2011 | 4x100 m |
| Konkurrerte for Guadeloupes flagg Guadeloupe |
| Friidrett CARIFTA Games (junior) |
| Gull | Fort-de-France 2014 | 110 m hekk |
| Gull | Nassau 2013 | 110 m hekk |
| Gull | Hamilton 2012 | 110 m hekk |
| Friidrett CARIFTA Games (ungdom) |
| Gull | Montego Bay 2011 | 110 m hekk |

**Wilhem Belocian** (født 22. juni 1995 i Les Abymes i Guadeloupe) er en fransk hekkeløper. Han er både europa- og verdensmester som junior på 110 meter hekk, og tok bronse på 60 meter hekk ved EM i friidrett innendørs 2015. 

Han representerer Frankrike, men i CARIFTA Games har han konkurrert for Guadeloupe, som er et fransk oversjøisk departementet i De små Antiller.

Idrettsarriere
--------------

2011
Belocian ble fransk ungdomsmester på 110 meter hekk i 2011. Han deltok også ved Ungdoms-VM i friidrett 2011 i Lille Métropole i Frankrike, der han fikk bronse både på 110 meter hekk og på medleystafetten. Han satte der personlig rekord på 110 meter hekk (91,4 cm) med tiden 13,51, og sørafrikanske Andries van der Merwe vant denne øvelsen.

Ved European Youth Olympic Festival 2011 fikk han to medaljer. Individuelt fikk han sølv på 110 meter hekk, bak italienske Lorenzo Perini, med ny personlig rekord på 13,50. I tillegg vant Frankrike gull på 4 x 100 meter hekk. Han deltok også i ungdomsklassen ved CARIFTA Games 2011, der han vant 110 meter hekk på tiden 13,75.

2012
Ved det franske mesterskapet innendørs 2012 i Val-de-Reuil vant han både 60 meter og 60 meter hekk i ungdomsklassen. Til tross for at han fortsatt var i ungdomsklassen ble han tatt ut til å representere Frankrike ved Junior-VM i friidrett 2012, og i finalen der satte han ny fransk juniorrekord på 110 meter hekk (99 cm), med tiden 13,29, og fikk bronse bak cubanske Yordan Luis O'Farrill og australske Nicholas Hough. Han hadde da allerede satte ny fransk juniorrekord i semifinalen, med 13,30.

Ved det franske mesterskapet utendørs vant han 110 meter hekk i ungdomsklassen. Her løp han på 13,12 sekunder, og slo både den tidligere franske rekorden (13,26), satt av Ladji Doucouré i 1999, og verdensrekorden for ungdom (13,18), satt av amerikanske Wayne C. Davis II i 2007. Han deltok igjen ved CARIFTA Games 2012, der han vant 110 meter hekk i juniorklassen (U20). 

2013
Han ble fransk juniormester på 60 meter hekk innendørs i 2013. I juli deltok han ved Junior-EM i friidrett 2013 i Italia, der han vant 110 meter hekk (99 cm) på tiden 13,18, som var ny mesterskapsrekord og europeisk juniorrekord. Her deltok han også på 4 x 100 meter stafett, der Frankrike kom på 4.-plass. På nytt vant han 110 meter hekk ved CARIFTA Games i juniorklassen. 

2014
Ved det franske juniormesterskapet innendørs 9. mars 2014 vant Belocian 60 meter hekk, med ny juniorverdensrekord på 7,48 sekunder. Rekorden ble imidlertid ikke godkjent, fordi han kom for sent til dopingkontrollen. Den 14. juni samme år satte han fransk juniorrekord på 110 meter hekk (106 cm), med 13,54 sekunder, ved et internasjonalt stevne i Sotteville-lès-Rouen. Britiske David Omoregie fratok Belocian hans europeiske juniorrekord i slutten av juni, da han løp på 13,17 sekunder, men Belocian tok den igjen ved Mannheim junior Gala 5. juli.

Han deltok ved Junior-VM i friidrett 2014 i Eugene i USA, og i finalen satte han ny juniorverdensrekord på 110 meter hekk (99 cm) med tiden 12,99, og vant øvelsen foran Tyler Mason og David Omoregie. Han vant også 110 meter hekk i juniorklassen ved CARIFTA Games 2014, der han løp på 13,23. 

2015
Han vant sin første nasjonale medalje i februar 2015, da han kom på 2.-plass ved det franske mesterskapet innendørs. vant Den 6. mars 2015 deltok han på 60 meter hekk ved EM i friidrett innendørs 2015 i Praha. I semifinalen tangerte han sin personlige rekord på 7,53, og i finalen satte han ny personlig rekord på 7,52. Han fikk bronse, bak sine to landsmenn Pascal Martinot-Lagarde og Dimitri Bascou. Han forbedret sin personlige rekord på 110 meter hekk til 13,30 ved et stevne i Baie-Mahault i mai, og videre til 13,28 ved Montreuil-sous-Bois Meeting International i juni. 

Han måtte trekke seg fra VM i friidrett 2015 på grunn av en skade han pådro seg i juli.

2016
Den 13. mars 2016 satte han personlig rekord på 100 meter, med 10,61 sekunder. Han deltok ved Golden Gala i juni, og kom der på 5.-plass på 100 meter hekk, der han løp på 13,73 sekunder. Han vant 110 meter hekk under U23-middelhavsmesterskapet i friidrett 2016, og kom på andreplass under Fransk mesterskap i friidrett 2016. Han ble tatt ut til å delta i EM i friidrett 2016, og han fikk der bronse på 110 meter hekk. Belocian kvalifiserte seg til finalen i Diamond League 2016, som var Memorial Van Damme, og han kom der på tredjeplass. Sammenlagt kom han på fjerdeplass med 16 poeng på 110 meter hekk i Diamond League 2016. Under ISTAF-stevnet i Berlin kom han på sjetteplass, og under IAAF World Challenge-stevnet Hanzekovic Memorial i Zagreb kom han på andreplass.

2017
I februar ble han fransk innendørsmester på 60 meter hekk i U23-klassen, og i februar fikk han bronse på 60 meter hekk under det franske innendørsmesterskapet i friidrett. I juli måtte han nok en gang avslutte sesongen på grunn av skade.

2018
Hans første stevne etter skaden var i mai 2018, da han deltok i et stevne i Fort-de-France. I juli hadde han en kjenning i hamstringen, og måtte avslutte sesongen.

2019
Belocian konkurrerte igjen i innendørssesongen i 2019, og kom blant annet på femteplass på 60 meter hekk under Meeting de Paris og andreplass under Meeting Elite i Metz. Han kom på tredjeplass på 60 meter hekk under det franske mesterskapet i friidrett innendørs, og kom på sjuendeplass under EM i friidrett innendørs 2019. I mai deltok han på hekkestafetten under Stafett-VM i friidrett 2019, men Frankrike nådde ikke finalen der. Han ble nummer to på 110 meter hekk under Sommeruniversiaden 2019, og den 28. juli vant han sin første nasjonale tittel i Frankrike, da han vant 110 meter hekk på tiden 13,14 sekunder. Han representerte Frankrike under VM i friidrett 2019, men ble der slått ut i semifinalen på 110 meter hekk. Han deltok i to stevner i Diamond League 2019, med en andreplass på 110 meter hekk under Prefontaine Classic som beste resultat, men han nådde ikke finalen som var Memorial Van Damme.

Referanser
----------

1. ↑   france-u-napoli2019.com[Hentet fra Wikidata]
2. ↑  IAAF - *7th IAAF World Youth Championships > 110m Hurdles (91.4cm) - Boys*, besøkt 29. september 2015.
3. ↑  Trabzon 2011 - *Athletics - 4 x 100 Relay Boys*, besøkt 30. september 2015.
4. ↑  World Junior Athletics History - *Carifta Games 2011*, besøkt 30. september 2015.
5. ↑  IAAF - *14th IAAF World Junior Championships*, besøkt 30. september 2015.
6. ↑  European Athletics - *22nd European Athletics Junior Championships, Stadio Raul Guidobaldi Rieti ITA 18 - 21 July* Arkivert 3. oktober 2015 hos Wayback Machine. besøkt 30. september 2015.
7. ↑  European Athletics - *Belocian takes back European Junior record*, besøkt 1. oktober 2015.
8. 1 2  World Athletics - *Wilhem Belocian - Results*, besøkt 14. januar 2023.
9. ↑  France-Antilles - *Wilhem Belocian stoppe sa saison*, besøkt 14. januar 2023.
10. ↑  L'Equipe - *Saison terminée pour Wilhem Belocian*, besøkt 14. januar 2023.

Eksterne lenker
---------------

* (en) Wilhem Belocian – Olympics.com Rediger på Wikidata

* (en) Wilhem Belocian – Olympic.org Rediger på Wikidata

* (en) Wilhem Belocian – Olympedia Rediger på Wikidata

* (en) Wilhem Belocian – Sports-Reference (OL-resultater – arkivert) Rediger på Wikidata

* (fr) Wilhem Belocian – Frankrikes olympiske komité Rediger på Wikidata

* (en) Wilhem Belocian – World Athletics Rediger på Wikidata

* (fr) Wilhem Belocian – Fédération française d athlétisme Rediger på Wikidata

* (en) Wilhem Belocian – Diamond League Rediger på Wikidata

* (en) Wilhem Belocian – Track and Field Statistics Rediger på Wikidata
* (fr) Profil hos FFA
* (en) Profil hos European Athletics
* (en) Profil hos All-Athletics.com Arkivert 3. oktober 2015 hos Wayback Machine.

| * v
* d
* r
EM-vinnere på 60 m hekk innendørs, menn |
| --- |
| 
* 1966: Eddy Ottoz
* 1967(1): Eddy Ottoz
* 1968(1): Eddy Ottoz
* 1969(1): Alan Pascoe
* 1970: Günther Nickel
* 1971: Eckart Berkes
* 1972(1): Guy Drut
* 1973: Frank Siebeck
* 1974: Anatoliy Moshiashvili
* 1975: Leszek Wodzyński
* 1976: Viktor Myasnikov
* 1977: Thomas Munkelt
* 1978: Thomas Munkelt
* 1979: Thomas Munkelt
* 1980: Yuriy Chervanyov
* 1981: Arto Bryggare
* 1982: Aleksandr Puchkov
* 1983: Thomas Munkelt
* 1984: Romuald Giegiel
* 1985: György Bakos
* 1986: Javier Moracho
* 1987: Arto Bryggare
* 1988: Aleš Höffer
* 1989: Colin Jackson
* 1990: Igors Kazanovs
* 1992: Igors Kazanovs
* 1994: Colin Jackson
* 1996: Igors Kazanovs
* 1998: Igors Kazanovs
* 2000: Staņislavs Olijars
* 2002: Colin Jackson
* 2005: Ladji Doucouré
* 2007: Gregory Sedoc
* 2009: Ladji Doucouré
* 2011: Petr Svoboda
* 2013: Sergej Sjubenkov
* 2015: Pascal Martinot-Lagarde
* 2017: Andrew Pozzi
* 2019: Milan Trajkovic
* 2021: Wilhem Belocian
* 2023: Jason Joseph

 |
|  (1): 50 meter hekk. |

| * v
* d
* r
U20-Verdensmestere på 110 meter hekk, menn |
| --- |
| 
* 1986: Colin Jackson
* 1988: Reinaldo Quintero
* 1990: Antti Haapakoski
* 1992: Evgeny Pechonkin
* 1994: Frank Busemann
* 1996: Yoel Hernández
* 1998: Staņislavs Olijars
* 2000: Yuniel Hernández
* 2002: Antwon Hicks
* 2004: Aries Merritt
* 2006: Artur Noga
* 2008: Konstantin Sjabanov
* 2010: Pascal Martinot-Lagarde
* 2012: Yordan O’Farrill
* 2014: Wilhem Belocian
* 2016: Marcus Krah
* 2018: Damion Thomas
* 2021: Sasha Zhoya
* 2021: Antoine Andrews

 |